వేములనర్వ (వత్సవాయి)

వేములనర్వ ఎన్టీఆర్ జిల్లా, వత్సవాయి మండలం లోని గ్రామం. ఇది మండల కేంద్రమైన వత్సవాయి నుండి 6 కి. మీ. దూరం లోను, సమీప పట్టణమైన జగ్గయ్యపేట నుండి 26 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 455 ఇళ్లతో, 1506 జనాభాతో 4983 హెక్టార్లలో విస్తరించి ఉంది. గ్రామంలో మగవారి సంఖ్య 736, ఆడవారి సంఖ్య 770. షెడ్యూల్డ్ కులాల సంఖ్య 410 కాగా షెడ్యూల్డ్ తెగల సంఖ్య 46. గ్రామ జనగణన లొకేషన్ కోడ్ 588828.

2022 లో చేసిన జిల్లాల పునర్వ్యవస్థీకరణకు ముందు ఈ గ్రామం కృష్ణా జిల్లాలో, ఇదే మండలంలో ఉండేది.

గ్రామంలోని విశేషాలు
చావా సంపత్ 
వేములనర్వ గ్రామానికి చెందిన చావా సంపత్ కు జాతీయస్థాయి ఫొటోగ్రఫీ పోటీలలో, మరియొకసారి పురస్కారాలు వరించినవి. విజయవాడలో జరిగిన జాతీయ జాతీయ ఉత్తమ ఫొటోల గుర్తింపు ఫొటోలలో ఆయన తీసిన పలు చిత్రాలకు ప్రశంసలతోపాటు, తెలుపు, నలుపు విభాగంలో ప్రథమ ప్రోత్సాహక బహుమతి అందుకున్నారు. ఫొటో ట్రావెల్ విభాగంలో తృతీయస్థానం పొందినారు. 2014, ఆగష్టు-19న, జాతీయ ఫొటోగ్రఫీ దినోత్సవం నాడు, పురస్కారాల ప్రదానోత్సవం నిర్వహించెదరు. ఈ పోటీలు కేవలం ఎంపిక చేసిన వారికి మాత్రమే నిర్వహించారు. 200 మంది తీసిన 4,000 ఫొటోలు వచ్చినవి. గతంలో శ్రీ సంపత్ తీసిన పలు చిత్రాలు, అంతర్జాతీయస్థాయి పోటీలలో విజయం సాధించినవి. [ఈనాడు కృష్ణా, 2014, జూలై-31; 11వపేజీ] 
వీరికి ఛాయాచిత్రకళలో కేంద్ర ప్రభుత్వ జాతీయస్థాయి పురస్కారం లభించింది. కేంద్రప్రభుత్వ గిరిజన వ్యవహారాలశాఖ, ఫొటో డివిజన్, నవంబరు/2014 లో నిర్వహించిన ఆరవ జాతీయ ఫొటోగ్రఫీ పోటీలు (2012-13 కు గాను) నిర్వహించారు. ఇందులో దేశవ్యాప్తంగా 13 మందిని ఉత్తమ ఫొటోగ్రాఫరులుగా నిర్ణయించగా, వీరిలో సంపత్ ఒకరు. ఈయన పంపిన (గిరిజన ప్రాంతంలో ఈత చెట్టు క్రింద కల్లు త్రాగుచూ ఆనందించుచున్న కుటుంబం) చిత్రం బహుమతికి ఎంపికైనది. వీరికి ఈ బహుమతిని, 2015, ఫిబ్రవరి-18వ తేదీనాడు, ఢిల్లీలో నిర్వహించిన గిరిజన సాంస్కృతిక ఉత్సవాల ముగింపు సందర్భంగా కేంద్ర మంత్రి గారి చేతుల మీదుగా అందించారు.
కలర్ విభాగంలో "పాట్ ఆర్కిటెక్ట్" పేరుతో ఆయన తీసిన, అరకులో గిరిజన సంస్కృతిని తెలిపే చిత్రం, జాతీయస్థాయిలో ఉత్తమ చిత్రంగా ఎంపికైనది. నేచర్ విభాగంలో, మహారాష్ట్రలోని తోడోబా అభయారణ్యంలో తీసిన పులి చిత్రం, ట్రావెలింగ్ విభాగంలో, గోదావరి పుష్కరాక సందర్భంగ భద్రాచలంలో నాగసాధు స్నానం చేతున్న చిత్రాలు మెరిట్ పురస్కారానికి ఎంపికైనవి. ఈ పురస్కారాలను, అంతర్జాతీయ సంస్థ గౌరవ సభ్యత్వాన్నీ, వీరికి 2015, ఆగష్టు-18వ తేదీనాడు, ప్రపంచ ఫొటోగ్రఫీ దినోత్సవం సందర్భంగా, ఇండియన్ ఇంటర్ నేషనల్ ఫొటోగ్రఫీ కౌన్సిల్ సంస్థ వారు, ఆంధ్రప్రదేశ్ రాష్ట్ర శాసనసభ ఉపసభాపతి శ్రీ మండలి బుద్ధప్రసాదు చేతులమీదుగా అందజేసినారు.

సమీప గ్రామాలు
కాకర్వాయ్ 4 కి.మీ, మాచినేనిపాలెం 5 కి.మీ, దబ్బాకుపల్లి 6 కి.మీ, అల్లూరుపాడు 8 కి.మీ, వేమవరం 8 కి.మీ

 విద్యా సౌకర్యాలు 
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది. బాలబడి వత్సవాయిలోను, మాధ్యమిక పాఠశాల కంభంపాడులోనూ ఉన్నాయి. 
సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల వత్సవాయిలోను, ఇంజనీరింగ్ కళాశాల భీమవరంలోనూ ఉన్నాయి. సమీప వైద్య కళాశాల ఖమ్మంలోను, పాలీటెక్నిక్‌ నందిగామలోను, మేనేజిమెంటు కళాశాల జగ్గయ్యపేటలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం జగ్గయ్యపేటలోను, దివ్యాంగుల ప్రత్యేక పాఠశాల ఖమ్మం లోనూ ఉన్నాయి.
 వైద్య సౌకర్యం 
 ప్రభుత్వ వైద్య సౌకర్యం 
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.

 ప్రైవేటు వైద్య సౌకర్యం 
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు నలుగురు ఉన్నారు.

 తాగు నీరు 
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది. 
 పారిశుధ్యం 
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.

 సమాచార, రవాణా సౌకర్యాలు 
వేములనర్వలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉన్నాయి.

గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి. 
జగ్గయ్యపేట నుండి రోడ్డురవాణా సౌకర్యం ఉంది. రైల్వేస్టేషన్ మోతిమర్రి, బోనకల్లు. ప్రధాన రైల్వేస్టేషన్ విజయవాడ 69 కి.మీ దూరంలో ఉంది.
 మార్కెటింగు, బ్యాంకింగు 
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.

 ఆరోగ్యం, పోషణ, వినోద సౌకర్యాలు 
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.

 విద్యుత్తు 
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు. 
 భూమి వినియోగం 
వేములనర్వలో భూ వినియోగం కింది విధంగా ఉంది:
 వ్యవసాయేతర వినియోగంలో ఉన్న భూమి: 88 హెక్టార్లు
 వ్యవసాయం సాగని, బంజరు భూమి: 68 హెక్టార్లు
 తోటలు మొదలైనవి సాగవుతున్న భూమి: 78 హెక్టార్లు
 వ్యవసాయం చేయదగ్గ బంజరు భూమి: 3899 హెక్టార్లు
 సాగులో లేని భూముల్లో బీడు భూములు కానివి: 40 హెక్టార్లు
 బంజరు భూమి: 87 హెక్టార్లు
 నికరంగా విత్తిన భూమి: 720 హెక్టార్లు
 నీటి సౌకర్యం లేని భూమి: 510 హెక్టార్లు
 వివిధ వనరుల నుండి సాగునీరు లభిస్తున్న భూమి: 337 హెక్టార్లు
నీటిపారుదల సౌకర్యాలు
వేములనర్వలో వ్యవసాయానికి నీటి సరఫరా కింది వనరుల ద్వారా జరుగుతోంది.
 కాలువలు: 212 హెక్టార్లు
 బావులు/బోరు బావులు: 125 హెక్టార్లు

 ఉత్పత్తి
వేములనర్వలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మిరప, ప్రత్తి

గణాంకాలు
2001 భారత జనగణన గణాంకాల ప్రకారం ఈ గ్రామం 377 ఇళ్లతో, 1615 జనాభాతో 4983 హెక్టార్లలో విస్తరించి ఉంది. గ్రామంలో మగవారి సంఖ్య 813, ఆడవారి సంఖ్య 802.

మూలాలు